Návrh

VYHLÁŠKA
Ministerstva práce, sociálnych vecí a rodiny Slovenskej republiky

z ... 2026,
ktorou sa mení a dopĺňa vyhláška Ministerstva práce, sociálnych vecí a rodiny Slovenskej republiky č. 103/2018 Z. z., ktorou sa vykonávajú niektoré ustanovenia zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov v znení neskorších predpisov

Ministerstvo práce, sociálnych vecí a rodiny Slovenskej republiky podľa § 97 zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov ustanovuje:


Čl. I

Vyhláška Ministerstva práce, sociálnych vecí a rodiny Slovenskej republiky č. 103/2018 Z. z., ktorou sa vykonávajú niektoré ustanovenia zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov v znení vyhlášky č. 447/2020 Z. z., vyhlášky č. 152/2022 Z. z., vyhlášky č. 188/2022 Z. z., vyhlášky č. 386/2022 Z. z., vyhlášky č. 313/2023 Z. z., vyhlášky č. 414/2023 Z. z.  vyhlášky č. 26/2024 Z. z. a vyhlášky č. 405/2025 Z. z. sa mení a dopĺňa takto:

1. V § 7 sa vypúšťa odsek 7.

2. Za § 11 sa vkladá  §11a, ktorý znie:

„§11a
(1) Výška mesačného finančného príspevku na stravovanie, osobné vybavenie a ostatné výdavky podľa § 55a písm. a) tretieho bodu zákona je trojnásobok sumy životného minima pre nezaopatrené dieťa.

(2) Výška finančného príspevku na zabezpečenie stravovania podľa § 55a písm. c) bodu 2a. zákona je vo výške súčinu 50% sumy dennej stravnej jednotky podľa § 8 ods. 1 písm. f) a ods. 2  a počtu dní, na ktoré sa finančný príspevok poskytuje. 
 
(3) Suma, nad ktorú sa uhrádzajú výdavky na povinnú spoluúčasť za poskytnutú zdravotnú starostlivosť alebo doplatok za lieky na lekársky predpis podľa § 55a ods. 1 písm. c) bodu 2b. zákona, je 20 eur.“.

3. § 14 vrátane nadpisu znie:
[bookmark: paragraf-14.oznacenie][bookmark: paragraf-14] „§ 14 
 Počet miest určených pre deti a plnoleté fyzické osoby v skupine  

Počet miest určených pre 
a) deti v skupine podľa § 48 ods. 1 zákona  https://slov-lex.sk/pravne-predpisy/SK/ZZ/2005/305/ a v skupine podľa § 56 ods. 3 zákona je 10,
b) deti, rodičov, osoby, ktoré sa osobne starajú o dieťa, alebo iné blízke osoby  v skupine podľa § 48 ods. 1 zákona,   pre ktoré sú vykonávané opatrenia podľa  § 47 ods. 5 zákona, je najviac 15, z toho počet  miest určených pre deti je najviac 10,
c) [bookmark: paragraf-14.odsek-2.text][bookmark: paragraf-14.odsek-3]deti a mladých dospelých, ktorí začali vykonávať resocializačný program pred dovŕšením plnoletosti, v skupine na vykonávanie resocializačného programu podľa § 57 ods. 8 zákona je najmenej 8 a najviac 12,
d) [bookmark: paragraf-14.odsek-3.text]plnoleté fyzické osoby v skupine na vykonávanie resocializačného programu podľa  § 57 ods. 8 zákona je najmenej 10 a najviac 15.“.

4. V § 18 ods. 2 sa slovo „1,5-násobku“ nahrádza slovom „2,5-násobku“.

5. [bookmark: paragraf-19]§ 19 vrátane nadpisu znie:
„§ 19
Počet miest určených pre deti a mladých dospelých v samostatne usporiadanej skupine
[bookmark: paragraf-19.odsek-1.oznacenie][bookmark: paragraf-19.odsek-1.text][bookmark: paragraf-19.odsek-1]
(1) Počet miest určených pre deti a mladých dospelých v samostatne usporiadanej skupine je najviac 
a) [bookmark: paragraf-19.odsek-1.pismeno-a.text][bookmark: paragraf-19.odsek-1.pismeno-a]osem, ak sa starostlivosť poskytuje v samostatnej diagnostickej skupine, 
b) [bookmark: paragraf-19.odsek-1.pismeno-b.text][bookmark: paragraf-19.odsek-1.pismeno-b]desať, ak sa starostlivosť poskytuje v samostatnej skupine, 
c) [bookmark: paragraf-19.odsek-1.pismeno-c.text][bookmark: paragraf-19.odsek-1.pismeno-c]osem, ak sa starostlivosť poskytuje v špecializovanej samostatnej skupine, 
d) [bookmark: paragraf-19.odsek-1.pismeno-d.text][bookmark: paragraf-19.odsek-1.pismeno-d]päť miest pre  maloleté matky s ich deťmi, ak sa starostlivosť poskytuje v samostatnej skupine pre maloleté matky s deťmi. 
 
(2) Z ustanoveného počtu miest podľa odseku 1 v samostatne usporiadanej skupine sa vyčlenia najviac dve miesta na účely zabezpečenia starostlivosti podľa § 51 ods. 2 písm. a) zákona, ak centrum podľa programu takúto starostlivosť poskytuje.“.
 
6. Za § 25 sa vkladá § 25a, ktorý znie:
„§ 25a

V zápisnici o priebehu overovania podľa § 82 ods. 6 zákona sa uvedie
a) výsledok overenia podľa § 81 ods. 2 zákona, a to
1. „overil“ alebo
2. „neoveril“,
b) odôvodnenie 
1. výsledku overenia podľa písmena a) druhého bodu,
2. kratšej doby platnosti akreditácie ako je ustanovená maximálna doba platnosti akreditácie v § 83 ods. 2 alebo ods. 3 zákona.“.  
7. V § 26 ods. 1 písm. b) sa na konci čiarka nahrádza bodkočiarkou a pripájajú sa tieto slová: „zmenou rozhodujúcich skutočností nie je zmena pracovného pomeru zamestnanca na dobu neurčitú,“.

8. V § 29 ods. 1 písm. a) sa slovo „rodičom“  nahrádza slovami „ rodičmi alebo osobou, ktorá sa osobne stará o dieťa“. 

9. V § 30 ods. 1 písm. a) prvý bod znie:
 „1. plánu sociálnej práce s dieťaťom,“.

10. V § 30 odsek 2 znie:
[bookmark: paragraf-30.odsek-2.oznacenie][bookmark: paragraf-30.odsek-2.text]„(2) Plán sociálnej práce s dieťaťom obsahuje najmä 
a) [bookmark: paragraf-30.odsek-2.pismeno-a.text][bookmark: paragraf-30.odsek-2.pismeno-a]mieru ohrozenia dieťaťa a jej odôvodnenie, 
b) [bookmark: paragraf-30.odsek-2.pismeno-b.text][bookmark: paragraf-30.odsek-2.pismeno-b]cieľ sociálnej práce s dieťaťom, jeho rodičmi, inými osobami, ktoré sa osobne starajú o dieťa; ak je dieťa umiestnené v zariadení na základe rozhodnutia súdu, cieľ sociálnej práce zohľadňuje úlohy orgánu sociálnoprávnej ochrany detí a sociálnej kurately podľa § 32 ods. 3 zákona,  
c) [bookmark: paragraf-30.odsek-2.pismeno-c][bookmark: paragraf-30.odsek-2.pismeno-c.text][bookmark: paragraf-30.odsek-2.pismeno-d]opatrenia na dosiahnutie cieľa podľa písmena b); ak nie je dieťa umiestnené v zariadení na základe rozhodnutia súdu a súčasťou opatrení nie je odporúčanie na výkon opatrení ambulantnou formou alebo terénnou formou v centre, uvedie sa dôvod, pre ktorý nie je takéto opatrenie súčasťou plánu sociálnej práce s dieťaťom, 
d) [bookmark: paragraf-30.odsek-2.pismeno-d.text]spolupracujúce subjekty na tvorbe plánu sociálnej práce s dieťaťom vrátane fyzických osôb, ak sa na tvorbe plánu sociálnej práce s dieťaťom podieľali; ak je plán sociálnej práce s dieťaťom výsledkom aj rodinnej konferencie, plán rodiny na riešenie situácie dieťaťa je súčasťou plánu sociálnej práce s dieťaťom, 
e) [bookmark: paragraf-30.odsek-2.pismeno-e.text][bookmark: paragraf-30.odsek-2.pismeno-e]konkrétne úlohy na
1. plnenie opatrení podľa písmena c), 
2. plnenie účelu ambulantného výchovného opatrenia, ak je opatrením podľa písmena c) ambulantné výchovné opatrenie, o ktorom rozhodol orgán sociálnoprávnej ochrany detí a sociálnej kurately podľa § 12 ods. 1 písm. b) až d) zákona alebo výchovné opatrenie podľa osobitného predpisu,10a) okrem napomenutia, o ktorom rozhodol orgán sociálnoprávnej ochrany detí a sociálnej kurately alebo súd a orgán sociálnoprávnej ochrany detí a sociálnej kurately poskytuje súdu súčinnosť pri vykonávaní takéhoto výchovného opatrenia,  
3. zabezpečenie povinnosti uloženej súdom podľa osobitného predpisu,10b) 
f) [bookmark: paragraf-30.odsek-2.pismeno-e.bod-1]subjekty plniace úlohy plánu sociálnej práce s dieťaťom podľa písmena e), 
g) [bookmark: paragraf-30.odsek-2.pismeno-e.bod-1.ozna]termín hodnotenia úloh podľa písmena e), 
h) [bookmark: paragraf-30.odsek-2.pismeno-e.bod-3]kontaktné údaje zamestnanca, ktorý vedie a koordinuje plnenie úloh plánu sociálnej práce s dieťaťom.“. 

Poznámky pod čiarou k odkazom 10a a 10b znejú:
„10a) § 37 ods. 2 písm. b) až d) zákona č. 36/2005 Z.z.,
10b) § 37 ods. 4 zákona č. 36/2005 Z.z.“.

11. Za § 31 sa vkladajú § 31aa až § 31af, ktoré vrátane nadpisov znejú: 

„§ 31aa
Účel a podrobnosti rodinnej konferencie a prípadovej konferencie podľa  § 11a zákona

(1) Účelom rodinnej konferencie ako odbornej metódy práce s dieťaťom, jeho rodičom, osobou, ktorá sa osobne stará o dieťa, je utvoriť podmienky pre dieťa, jeho rodičov, osobu, ktorá sa osobne stará o dieťa, ďalšie blízke osoby dieťaťu a osoby zo sociálneho prostredia dieťaťa a jeho rodiny na vypracovanie vlastného plánu riešenia situácie dieťaťa a jeho rodiny (ďalej len „plán rodiny“) s podporou subjektov, ktoré plnia úlohy alebo vykonávajú činnosti, ktoré majú alebo môžu mať vplyv na objasnenie a riešenie situácie dieťaťa a jeho rodiny.
 
(2) Plán rodiny, ktorý je v súlade s najlepším záujmom dieťaťa, je súčasťou plánu podľa § 30, na účely ktorého bola rodinná konferencia organizovaná. 

(3) Účelom prípadovej konferencie ako metódy sociálnej práce je v spolupráci so subjektmi, ktoré plnia úlohy alebo vykonávajú činnosti, ktoré majú alebo môžu mať vplyv na objasnenie a riešenie situácie dieťaťa a jeho rodiny, a za účasti dieťaťa, rodičov, osoby, ktorá sa osobne stará o dieťa, ďalších príbuzných a iných blízkych osôb dieťaťa je podľa cieľa prípadovej konferencie najmä
a) zhodnotenie situácie dieťaťa,
b) identifikácia potrieb dieťaťa,
c) posúdenie možností rodičov, osoby, ktorá sa osobne stará o dieťa, ďalších príbuzných a iných blízkych osôb dieťaťa riešiť situáciu dieťaťa,
d) dohodnutie vhodných opatrení sociálnoprávnej ochrany detí a sociálnej kurately,
e) dohodnutie úloh pre zúčastnené subjekty a ostatné zúčastnené osoby na prípadovej konferencii.

(4) Dohodnuté opatrenia sociálnoprávnej ochrany detí a sociálnej kurately podľa odseku 3 písm. d) a úlohy subjektov, ako aj úlohy ďalších zúčastnených osôb na prípadovej konferencii podľa odseku 3 písm. e), sú súčasťou plánu podľa § 30, na účely ktorého bola prípadová konferencia organizovaná.

(5) Pri výbere metódy rodinnej konferencie alebo prípadovej konferencie a voľbe účastníkov rodinnej konferencie alebo prípadovej konferencie sa zvažuje riziko ohrozenia života alebo zdravia dieťaťa, riziko druhotnej viktimizácie 12a) dieťaťa alebo inej osoby a riziko narušenia ochrany obete trestného činu domáceho násilia.12b)

(6) Náležitosti záznamu  z rodinnej konferencie a prípadovej konferencie sú najmä
a) dátum a miesto konania,
b) zoznam pozvaných osôb a zúčastnených osôb podľa § 11a ods. 1 zákona a podporných ,  ,
c) zoznam podporných osôb dieťaťa, rodiča alebo osoby, ktorá sa osobne stará o dieťa, ktoré sa zúčastnili na rodinnej konferencii alebo prípadovej konferencii,
d) informáciu o neúčasti dieťaťa, rodiča dieťaťa alebo osoby, ktorá sa osobne stará o dieťa na rodinnej konferencii alebo prípadovej konferencii a dôvod ich neúčasti, ak je známy,
e) [bookmark: _GoBack]účel organizovania a základné informácie, z ktorých rodinná konferencia alebo prípadová konferencia vychádza,
f) stručný opis priebehu rodinnej konferencie alebo prípadovej konferencie, vrátane informácie, či bolo dieťaťu, rodičovi alebo osobe, ktorá sa osobne stará o dieťa umožnené kontaktovať podpornú osobu, ktorá sa rodinnej konferencie alebo prípadovej konferencie nezúčastnila, ak o to zúčastnená osoba požiadala; ak kontakt nebol umožnený, uvedie sa dôvod, 
g) dohodnuté závery,
h) podstatné rozdielne stanovisko zúčastnenej osoby, ak je významné pre ďalší postup,
i) dátum spracovania záznamu, meno a priezvisko zástupcu subjektu, ktorý organizoval rodinnú konferenciu alebo prípadovú konferenciu, ktorý spísal záznam.

§ 31ab
Komisia na posúdenie správneho zaradenia dieťaťa do špecializovanej samostatnej skupiny podľa § 51 ods. 1 písm. b) štvrtého bodu zákona

(1) Špecializovaná samostatná skupina podľa § 51b ods. 1 zákona je špecializovaná samostatná  skupina 
a) podľa § 20 ods. 1 písm. d) alebo 
b) podľa § 20 ods. 2, ak dieťa nespĺňa indikačné kritéria na poskytovanie ošetrovateľskej starostlivosti.

(2) Komisia na posúdenie správneho zaradenia dieťaťa do špecializovanej samostatnej skupiny podľa § 51 ods. 1 písm. b) štvrtého bodu zákona (ďalej len „komisia“) sa skladá zo 
a) zástupcov centier, 
b) zástupcov orgánu sociálnoprávnej ochrany detí a sociálnej kurately podľa § 73 ods. 1 zákona,
c) ďalších odborníkov z praxe, ktorí nie sú zástupcami podľa písmena a) alebo písmena b).

(3) Náležitosti vyjadrenia komisie sú
a) záver o možnosti posúdenia zaradenia dieťaťa do špecializovanej samostatnej skupiny podľa ods. 2,  ktorý
b) znie „dieťa môže byť dočasne zaradené do špecializovanej samostatnej skupiny“ a uvedenie lehoty na prehodnotenie zaradenia dieťaťa, ak bola komisiou určená alebo
c) znie „dieťa nemôže byť dočasne zaradené do špecializovanej samostatnej skupiny
d) stručné odôvodnenie záveru vyjadrenia komisie.

(3) Výška odmeny člena komisie podľa odseku 2 písm. c), ktorý v určenom termíne vypracoval odborný písomný podklad na účely posúdenia správneho zaradenia dieťaťa je  60 eur za predložený odborný písomný podklad. 

§ 31ac
Počet miest  zamestnancov a štruktúra miest  zamestnancov orgánu sociálnoprávnej ochrany detí a sociálnej kurately

(1) Agendy, v ktorých orgán sociálnoprávnej ochrany detí a sociálnej kurately vykonáva opatrenia sociálnoprávnej ochrany detí a sociálnej kurately, sú 
a) sociálnoprávna ochrana detí,
b) sociálna kuratela detí, 
c) sprostredkovanie náhradnej rodinnej starostlivosti, 
d) zhodnocovanie situácie dieťaťa a rodiny,
e) poradensko-psychologické služby a 
f) sociálna kuratela plnoletých fyzických osôb.

(2) Základný počet miest zamestnancov orgánu sociálnoprávnej ochrany detí a sociálnej kurately sa určuje podľa kritérií podľa odsekov 3 a 4 a podľa
a) počtu obyvateľov Slovenskej republiky do 17 rokov veku, žijúcich v územnom obvode okresu alebo v územnom obvode okresov v pôsobnosti orgánu sociálnoprávnej ochrany detí a sociálnej kurately, zisteného Štatistickým úradom Slovenskej republiky k 31. decembru kalendárneho roka spoločne pre agendu podľa odseku 1 písm. a) a b), 
b) počtu obyvateľov Slovenskej republiky do 17 rokov veku, žijúcich v územnom obvode okresov v pôsobnosti orgánu sociálnoprávnej ochrany detí a sociálnej kurately, určeného na účely organizovania náhradnej rodinnej starostlivosti (ďalej len „určený orgán sociálnoprávnej ochrany detí a sociálnej kurately“) zisteného Štatistickým úradom Slovenskej republiky k 31. decembru pre agendu podľa odseku 1 písm. c), 
c) počtu obyvateľov Slovenskej republiky, žijúcich v územnom obvode okresu alebo v územnom obvode okresov orgánu sociálnoprávnej ochrany detí a sociálnej kurately, zisteného Štatistickým úradom Slovenskej republiky k 31. decembru kalendárneho roka pre agendu podľa odseku 1 písm. f).

 (3) Počet miest zamestnancov sa určuje pre každý okres v územnom obvode orgánu sociálnoprávnej ochrany detí a sociálnej kurately osobitne, a to  
a) spoločne pre agendu „sociálnoprávna ochrana detí“ a „sociálna kuratela detí“ najmenej jeden zamestnanec  na 1000 obyvateľov do 17 rokov veku; jeden zamestnanec pre agendu 
1. „sociálnoprávna ochrana detí“ rieši spravidla 50 prípadov rodín,
2. „sociálna kuratela detí“ rieši spravidla 50 prípadov detí,
b) „sprostredkovanie náhradnej rodinnej starostlivosti“ sú najmenej 
1. dvaja zamestnanci do 50 000 obyvateľov do 17 rokov veku v územnom obvode určeného orgánu sociálnoprávnej ochrany detí a sociálnej kurately, 
2. traja zamestnanci nad 50 000 obyvateľov do 17 rokov veku v územnom obvode určeného orgánu sociálnoprávnej ochrany detí a sociálnej kurately,
c) „zhodnocovanie situácie dieťaťa a rodiny“ sú najmenej
1. traja zamestnanci pre územný obvod okresu, v územnom obvode  ktorého sa nachádza sídlo orgánu sociálnoprávnej ochrany detí a sociálnej kurately; pri určení počtu zamestnancov pre územný obvod  orgánu sociálnoprávnej ochrany detí a sociálnej kurately Bratislava a pre územný obvod  orgánu sociálnoprávnej ochrany detí Košice sa postupuje podľa druhého bodu až štvrtého bodu,
2. dvaja zamestnanci  pre územný obvod okresu, v územnom obvode  ktorého sa nenachádza sídlo orgánu sociálnoprávnej ochrany detí a sociálnej kurately, ak nie je v treťom bode a štvrtom bode uvedené inak, 
3. traja zamestnanci  pre územný obvod okresu od 30 000 do 50 000 obyvateľov do 17 rokov veku, 
4. štyria zamestnanci pre územný obvod okresu nad 50 000 obyvateľov do 17 rokov veku, 
e) „poradensko-psychologické služby“ je najmenej jeden zamestnanec pre každý územný obvod  okresu v územnom obvode orgánu sociálnoprávnej ochrany detí a sociálnej kurately,
f) „sociálna kuratela plnoletých fyzických osôb“ sú najmenej
1. dvaja zamestnanci pre územný obvod orgánu sociálnoprávnej ochrany detí a sociálnej kurately, ktorý je samostatným okresom; pri určení počtu zamestnancov pre územný obvod orgánu sociálnoprávnej ochrany detí a sociálnej kurately Bratislava a pre územný obvod orgánu sociálnoprávnej ochrany detí Košice sa postupuje podľa druhého bodu až piateho bodu,
2. jeden zamestnanec  pre územný obvod okresu do 100 000 obyvateľov, 
3. dvaja zamestnanci  pre územný obvod okresu nad 100 000 obyvateľov do 200 000 obyvateľov,
4. traja zamestnanci pre územný obvod okresu nad 200 000 obyvateľov do 300 000 obyvateľov,
5. štyria zamestnanci  pre územný obvod okresu nad 300 000 obyvateľov. 

(4) Počet miest zamestnancov orgánu sociálnoprávnej ochrany detí a sociálnej  kurately podľa odseku 3 písm. a) určený pre územný obvod okresu v územnom obvode orgánu sociálnoprávnej ochrany detí a sociálnej kurately sa vynásobí koeficientom stanoveným na základe percentuálneho vyjadrenia počtu fyzických osôb, ktoré sú členom domácnosti, ktorá je príjemcom pomoci v hmotnej núdzi, na počte obyvateľov k 31. decembru  nasledovne

	Podiel počtu fyzických osôb, ktoré sú členom domácnosti, ktorá je príjemcom pomoci v hmotnej núdzi, na celkovom počte obyvateľov v okrese 
	koeficient

	do  1 %
	1

	nad 1 % do 2 %
	1,1

	nad 2 % do 3 %
	1,2

	nad 3 % do 4 %
	1,3

	nad 4 % do 5 %
	1,4

	nad 5 %
	1,5


(5) Počet miest zamestnancov podľa odsekov 3 a 4 
a) je ustanoveným počtom miest zamestnancov pre územný obvod okresu alebo územné obvody okresov v pôsobnosti orgánu sociálnoprávnej ochrany detí a sociálnej kurately na obdobie dvoch kalendárnych rokov nasledujúcich po kalendárnom roku, v ktorom bol počet miest zamestnancov ustanovený.
b) sa určí do 30. júna v kalendárnom roku, ktorým sa končí obdobie podľa písmena a)podľa počtu obyvateľov Slovenskej republiky do 17 rokov veku a počtu obyvateľov zisteného Štatistickým úradom Slovenskej republiky k 31. decembru predchádzajúceho kalendárneho roka

(6) Prepočty sa  zaokrúhľujú s presnosťou na celé čísla tak, že  ak za desatinnou čiarkou nasleduje číslica 
a) menšia ako päť zaokrúhľovaná číslica ostáva bez zmeny,
b) päť alebo číslica väčšia ako päť zaokrúhľovaná číslica, sa zväčšuje o jednu.

§ 31ad
Náležitosti záznamu 

(1) Súčasťou záznamu podľa §93aa ods. 4 zákona sú najmä
a) názov subjektu sociálnoprávnej ochrany detí a sociálnej kurately,
b) dátum a miesto výkonu činnosti, a ak sa záznam vyhotovuje z výkonu činnosti  v prirodzenom rodinnom prostredí dieťaťa alebo náhradnom rodinnom prostredí dieťaťa, aj  dobu  výkonu,
c) meno a priezvisko dieťaťa,  
d) dôvod výkonu činnosti, a ak sa záznam spracováva z výkonu činnosti orgánu sociálnoprávnej ochrany detí a sociálnej kurately uvedie sa dôvod výkonu  opatrenia podľa § 2a zákona alebo úlohy, ktorú orgán sociálnoprávnej ochrany detí a sociálnej kurately plní podľa § 4a zákona, 
e) meno a priezvisko zúčastnenej osoby, meno a priezvisko osoby, pri ktorej subjekt sociálnoprávnej ochrany detí a sociálnej kurately využil oprávnenie o určení, že opatrenia alebo úlohy budú vykonané bez prítomnosti inej osoby; týmto nie je dotknuté ustanovenie § 93b ods. 4 zákona,
f) faktografický opis podstatných skutočností z výkonu činnosti, 
g) informácie, poskytnuté dieťaťu o vykonávaných opatreniach sociálnoprávnej ochrany detí a sociálnej kurately, ak ich poskytnutie bolo dôvodom výkonu činnosti a ďalší opis priebehu rozhovoru s dieťaťom k poskytnutým informáciám podľa § 8 ods. 3 a 4 zákona,
h) účel, na ktorý budú zistené informácie a skutočnosti použité, 
i) dátum spracovania záznamu, meno a priezvisko zástupcu subjektu, ktorý záznam spracoval,
j) spôsob oboznámenia rodiča alebo inej osoby zodpovednej za dieťa so záznamom alebo dôvod, pre ktorý nebude rodič alebo iná osoba zodpovedná za dieťa oboznámená so záznamom. 

(2) Súčasťou záznamu, ktorým sa zaznamenáva rozhovor s dieťaťom uskutočnený bez prítomnosti iných osôb sú náležitosti podľa odseku 1 písm. a) až k) a stručný opis spôsobu poskytnutia informácií dieťaťu, vrátane informácie  o práve vyjadriť svoj názor, o dôvodoch rozhovoru, a informácia o poskytnutej pomoci na uľahčenie priebehu rozhovoru a zisťovania názoru dieťaťa. 

(3) Ak bol záznam spracovaný bezprostredne po ukončení zaznamenávanej činnosti a rodič alebo osoba, ktorá sa osobne stará o dieťa alebo dieťa vyjadrili nesúhlas so záznamom, vyjadrenie nesúhlasu tvorí súčasť záznamu. Písomne vyjadrený nesúhlas so záznamom sa pripojí k záznamu a tvorí jeho súčasť.  

§ 31ae
Podrobnosti o žiadosti o zapísanie do zoznamu supervízorov a ďalšie podrobnosti o zozname supervízorov

(1) Žiadosť o zapísanie do zoznamu supervízorov sa doručuje ministerstvu na adresu, ktorá je zverejnená na webovom sídle ministerstva. 

(2) Vzor žiadostí o zapísanie do zoznamu supervízorov je uvedený v prílohe č. 6.  

(3) Prílohou k žiadosti o zapísanie do zoznamu supervízorov je
a) overená kópia vysokoškolského diplomu alebo uznaný doklad alebo overená kópia uznaného dokladu o vysokoškolskom vzdelaní vydaný zahraničnou vysokou školou alebo dokument zo zaručenej konverzie diplomu preukazujúci splnenie podmienky absolvovania vysokoškolského vzdelania druhého stupňa podľa § 93a zákona, 
b) overená kópia dokladu o absolvovaní odbornej akreditovanej prípravy supervízora v oblasti sociálnej práce alebo poradenskej práce v rozsahu najmenej 240 hodín alebo overená kópia uznaného dokladu o absolvovaní odbornej akreditovanej prípravy supervízora v oblasti sociálnej práce alebo poradenskej práce v rozsahu najmenej 240 hodín vydaný zahraničnou vzdelávacou inštitúciou alebo dokument zo zaručenej konverzie dokladu preukazujúceho absolvovanie takejto prípravy.“.  
§ 31af
Rozsah informácií, ktoré môžu byť poskytnuté škole a školskému zariadeniu

Informácia, ktorú poskytuje orgán sociálnoprávnej ochrany detí a sociálnej kurately škole alebo školskému zariadeniu podľa  § 94 ods. 6 zákona obsahuje
a) informáciu o tom, či sú pre dieťa vykonávané opatrenia sociálnoprávnej ochrany detí a sociálnej kurately,
b) mieru ohrozenia, ak bola určená.“.

Poznámky pod čiarou k odkazom 12a a 12b znejú:
„12a)§ 2 ods. 1 písm. f) zákona č. 274/2017 Z. z. o obetiach trestných činov a o zmene a doplnení niektorých zákonov v znení neskorších predpisov
12b)§ 2 ods. 1 písm. e) zákona č. 274/2017 Z. z. v znení neskorších predpisov.“. 

12. Vyhláška sa dopĺňa prílohou č. 7, ktorá znie:
		                                                                                „Príloha č. 7 
k vyhláške č. 103/2018 Z. z.

	Žiadosť o zapísanie do zoznamu supervízorov



	Žiadateľ

	Meno, priezvisko, titul
	

	Kontaktná adresa
	

	Telefónne číslo, na ktorom budú poskytnuté záujemcom o programy supervízie bližšie informácie
	

	Iný kontaktný údaj, na ktorom budú poskytnuté záujemcom o programy supervízie bližšie informácie
	



	Informácie o dosiahnutom vysokoškolskom vzdelaní druhého stupňa

	Vzdelávacia inštitúcia
	

	Fakulta
	

	Študijný program
	



	Bližšie informácie v rozsahu najviac 120 slov o odbornej spôsobilosti a profesijných skúsenostiach fyzickej osoby, ktorá žiada o zapísanie do zoznamu supervízorov, najmä dĺžke praxe vo vykonávaní programov supervízie a oblasť vykonávania supervíznych programov

	







	Údaje potrebné na vyžiadanie výpisu z registra trestov

	Meno
	

	Priezvisko
	

	Rodné priezvisko
	

	Rodné číslo
	

	Pohlavie
	

	Číslo občianskeho preukazu/číslo pasu*
	

	Dátum narodenia
	

	Miesto narodenia
	

	Okres narodenia v SR
	

	Štát narodenia
	

	Štátne občianstvo
	

	Trvalé bydlisko
	

	Meno a priezvisko matky
	

	Rodné priezvisko matky
	

	Meno a priezvisko otca
	


*nehodiace sa prečiarknite

Vyhlásenie:
Vyhlasujem, že údaje uvedené v žiadosti a prílohách sú úplné a správne a že sú na účely ich ďalšieho spracúvania v súvislosti so zapísaním do zoznamu supervízorov uvedené s mojim súhlasom podľa § 13 ods. 1 písm. a) zákona č. 18/2018 Z. z. o ochrane osobných údajov a o zmene a doplnení niektorých zákonov.

V ..............................  dňa ...................................




                   .......................................................
                                                                                                  podpis žiadateľa

Čl. II

Táto vyhláška nadobúda účinnosť 1. apríla 2027. 


